עופר ישראלי (איש חינוך)

עופר ישראלי (נולד ב-20 באוגוסט 1939) הוא איש חינוך, ממייסדי "גרעין עודד". כיהן כיועץ לראש הממשלה גולדה מאיר ולסגן שר החינוך אהרון ידלין בנושא טיפול בילדים ונוער במצוקה.

== ביוגרפיה ==
=== ילדות ===
ישראלי נולד בכפר ויתקין לעדה ויונה ישראלי ממייסדי תל חי וכפר גלעדי. אמו עדה שעלתה מרוסיה שם למדה רוקחות, הייתה מהאחיות הראשונות בארץ, בין השאר טיפלה ברחל המשוררת. רחל המשוררת אף הקדישה לה את השיר "אין בליבי עלייך". ישראלי הושפע רבות מהוריו ואימץ את ערכיהם החלוציים ציוניים. מגיל צעיר עסק בחקלאות ולאחר מכן בטיפול בנוער מנותק בשכונות מצוקה. בגיל 15 התנדב ישראלי להדריך ולסייע בקליטת עולים חדשים ביישובי עמק חפר המזרחית, שם נחשף עופר לעולם חדש של תרבויות שונות.

===השכלה ===
חינוך - בית ברל, סוציולוגיה ופסיכולוגיה - אוניברסיטת בר-אילן, קרימינולוגיה – אוניברסיטת תל אביב.

=== פעילות ציבורית ===
בתחילת שנות ה-60 של המאה ה-20 עסק עופר בטיפול ושיקום חבורות רחוב באמצעות מודל שפיתח ביחד עם אריה לייסנר. אריה עמד בראש פרויקט ניסוי חדשני, בתחום הטיפול בחבורות רחוב, ביוזמת משרד הסעד ובמימון אמריקאי. בנוסף, עופר ביצע תוכנית מחקר בנושא עבודה עם חבורות נוער וטיפול בנוער עזוב בשכונות ובפרברי ת"א.

ב-1964 עופר ייעץ בנושא לעיריית תל אביב וב-1967 לסגן שר החינוך, אהרן ידלין, שמינה את עופר לנהל את היחידה לטיפול בחבורות נוער בכל רחבי הארץ.

ב-1969 השתתף בייסוד, הקמה וניהול של "גרעין עודד": קבוצות מתנדבים מהקיבוץ, מהמושב ומהעיר לפעולה התנדבותית קהילתית - הדרכתית בעיירות פיתוח, שכונות ופרברי ערים וכן במושבים. המתנדבים פועלים במסגרת שנת שרות מוקדמת, אחרי הלימודים בעל-יסודי ולפני השירות הצבאי. היוזמה המקורית הייתה "הקמת מסגרת התנדבותית לפעולה בישובי "ישראל השנייה" בעקבות התגברות הניכור בין קיבוצים וישובי הפיתוח שבשכנותם ומטרתה להביא לקרוב בין שתי האוכלוסיות". בנוסף הייתה ביוזמה זו הענות לצורך אישי של צעירים למימוש עצמי ולמתן ביטוי מקורי וחדשני למאווים אידיאליסטיים.

בשנים 1971–1973 מונה עופר ליועץ בנושא ילדים ונוער במצוקה עבור ראש ממשלת ישראל גולדה מאיר.

ב-1975 הקים עופר במועצה האזורית עמק חפר את מערכת החינוך וניהל בה את אגף המחלקה לחינוך במשך 13 שנים.

בין הפעולות שיזם והוביל: אינטגרציה במערכת החינוך בין יישובים ותיקים לבין יישובי עולים וכן הכנסת 4 יישובים ערביים (ימה, ביר א-סיכה, מרג'ה ואיבתאן) לתוך מערכת החינוך של עמק חפר, פעולה שהגדילה מאוד את התקציבים שקיבלו עבור מוסדות החינוך שלהם. לימים הפכו ארבעת היישובים למועצה מקומית זמר.

בשנת 1988 עבר עופר לנהל את פארק תעשיות עמק חפר, בראשו עמד כ-10 שנים. במהלך תקופה זו צמח פארק התעשייה מ-14 מפעלים ל כ-100 מפעלים.

בשנים 1990–2005 כיהן עופר כיושב ראש ועד עובדי מועצה אזורית עמק חפר.

עופר מתגורר בכפר ויתקין, נשוי לעדי, אב לארבעה בנים וסבא ל 16 נכדים.

== הוקרה ופרסים ==
* 1973 – מכתב הוקרה מראש ממשלת ישראל גולדה מאיר
* 1982 – פרס האגודה הבינלאומית למדיטציה בישראל
* 2006 – תעודת הוקרה מיושב ראש הסתדרות המעו"ף.

== ספריו ==
* להיות עצמי: שירים, תל אביב: טרקלין, תשע"ג 2013, 78 עמודים, 
* בן ממשיך, חקלאי ומחנך, עריכה: משה נישרי, כפר ויתקין: עופר ישראלי, 2018, 119 עמודים
* חשבון נפש, עריכה: אביבית חזק, גני תקוה: ארגמן מיטב הוצאה לאור, 2015, 86 עמודים

== קישורים חיצוניים ==
* יורם פרי, [https://www.nli.org.il/he/newspapers/dav/1966/02/03/01/article/36/?srpos=11&e=-------he-20--1--img-txIN%7ctxTI-%d7%90%d7%a8%d7%99%d7%94+%d7%9c%d7%99%d7%99%d7%a1%d7%a0%d7%a8-------------1 עבריינות נוער בישראל, "מדריך מבפנים לכנופיה"], דבר 3 בפברואר 1966
* גדעון לויטס, [https://www.nli.org.il/he/newspapers/lmrv/1966/06/08/01/article/44/?srpos=9&e=-------he-20--1--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99+AND+%d7%95%d7%99%d7%aa%d7%a7%d7%99%d7%9f-------------1 נוער בשולי החברה (ב') - מועדוני נוער בקרנות רחוב], למרחב, 8 ביוני 1966
* ש. קורא, [https://www.nli.org.il/he/newspapers/hzh/1966/07/15/01/article/30/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 התפוררות], הצפה, 15 ביולי 1966
* אליהו אגרס, [https://www.nli.org.il/he/newspapers/dav/1968/10/18/01/article/64/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 המערך ואיחוד התנועה הקיבוצית בעיני הדור הצעיר בהתיישבות], דבר 18 באוקטובר 1968
* דן מירקין, [https://www.nli.org.il/he/newspapers/mar/1969/02/26/01/article/127/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 המושבניקים הצעירים מתארגנים ומתמרדים], מעריב, 26 בפברואר 1969
* עלי מוהר, [https://www.nli.org.il/he/newspapers/dav/1969/10/27/01/article/32/?srpos=13&e=--1960---1975--he-20--1--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99+AND+%d7%a0%d7%95%d7%a2%d7%a8-------------1 מה חושבים בני המושבים], דבר, 27 באוקטובר 1969
* יהודה גוטהלף, [https://www.nli.org.il/he/newspapers/dav/1970/03/27/01/article/72/?e=-------he-20--1--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99+AND+%d7%9e%d7%95%d7%a2%d7%a6%d7%94-------------1 הדור הצעיר במושבים - מהו אומר?], דבר, 27 במרץ 1970
* נורית ארד, [https://www.nli.org.il/he/newspapers/dav/1970/08/06/01/article/118/?srpos=45&e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99+AND+%d7%97%d7%99%d7%a0%d7%95%d7%9a-------------1 אנשים צעירים בהסתדרות], דבר, 6 באוגוסט 1970
* רעיה נבו, [https://www.nli.org.il/he/newspapers/dav/1971/06/14/01/article/122/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 קומונות צעירים לטיפול בנוער שוליים], דבר, 14 ביוני 1971
* אפרת ארד, [https://www.nli.org.il/he/newspapers/mar/1971/06/15/01/article/175/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 הנערים המנותקים של ישראל], מעריב, 15 ביוני 1971
* א.בנגל, [https://www.nli.org.il/he/newspapers/mar/1972/12/22/01/article/116/?srpos=10&e=-------he-20--1--img-txIN%7ctxTI-%d7%90%d7%a8%d7%99%d7%94+%d7%9c%d7%99%d7%99%d7%a1%d7%a0%d7%a8-------------1 בין "פנתרים" ל "חבורות רחוב"], מעריב, 22 בדצמבר 1972
* עזרא ינוב, [https://www.nli.org.il/he/newspapers/mar/1973/01/19/01/article/108/?srpos=33&e=-------he-20--21--img-txIN%7ctxTI-%d7%92%d7%a8%d7%a2%d7%99%d7%9f+%d7%a2%d7%95%d7%93%d7%93-------------1 "בני חבורות הרחוב בשדרות מתנהגים כלפינו כג'נטלמנים"], מעריב, 19 בינואר 1973
* ישראל כהן, [https://www.nli.org.il/he/newspapers/dav/1973/07/16/01/article/162/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 מתנדבים לעזרת נוער במצוקה], דבר, 16 ביולי 1973
* שמשון עופר, [https://www.nli.org.il/he/newspapers/dav/1975/12/18/01/article/98/?srpos=8&e=-------he-20--1--img-txIN%7ctxTI-%d7%90%d7%a8%d7%99%d7%94+%d7%9c%d7%99%d7%99%d7%a1%d7%a0%d7%a8-------------1 קבוצות הרחוב והעובדים עימן], דבר 18 בדצמבר 1975
* [https://www.nli.org.il/he/newspapers/dav/1979/06/15/01/article/171/?e=-------he-20--41--img-txIN%7ctxTI-%d7%a2%d7%95%d7%a4%d7%a8+%d7%99%d7%a9%d7%a8%d7%90%d7%9c%d7%99-------------1 מהמציאות לבמה], דבר, 15 ביוני 1979
* 
* בני קימרון, [https://www.parkinson.org.il/wp-content/uploads/2016/12/8.pdf "מי ייתן לי כוח לכתוב רק עוד שיר"], ידיעות נתניה, עמוד 56, 8 באפריל 2016
* 

קטגוריה:אנשי חינוך ישראלים
קטגוריה:כפר ויתקין: אישים
קטגוריה:ישראלים שנולדו ב-1939